Source: http://www.fjsc.unibuc.ro/home/regulamente/securitatea-muncii
Timestamp: 2020-07-08 10:49:51+00:00
Document Index: 1980283

Matched Legal Cases: ['HOTĂRÂRE Nr. 1146', 'HOTĂRÂRE Nr. 1218', 'HOTĂRÂRE nr. 1092', 'HOTĂRÂRE nr. 971', 'HOTĂRÂRE nr. 1051', 'HOTĂRÂRE Nr. 1146']

Securitatea muncii - Facultatea de Jurnalism și Științele Comunicării
Instructaj privind securitatea şi sănătatea în muncă pentru studenţi pe timpul efectuării activităţilor practice
Măsuri generale tehnico-organizatorice
de prevenire a riscurilor de accidentare şi îmbolnăvirilor profesionale
pe timpul efectuării activităţilor practicii profesionale în timpul anului universitar, de către studenţii Universităţii.
Obligaţiile studenţilor în practica profesională conform art. 22 şi art. 23 din Legea 319/2006 a securităţii şi sănătăţii în muncă :
,, CAP. 4
(2) Obligaţiile prevăzute la alin. (1) se aplică, după caz, şi celorlalţi participanţi la procesul de muncă, potrivit activităţilor pe care aceştia le desfăşoară. ,,
1. Pe traseul de acasă la locul de practică, studenţii vor respecta următoarele reguli:
- Vor traversa prin locuri permise, semnalizate şi/sau semaforizate conform legii;
- Vor circula numai pe trotuar, niciodată pe carosabil;
- Vor fi evitate orice denivelări sau goluri întâlnite pe căile de acces sau pe carosabil, la traversare;
- Vor respecta toate regulile de circulaţie pentru pietoni, iar acolo unde este cazul, pentru conducători auto;
- La urcarea şi/sau coborârea scărilor vor sprijini toată talpa pe treapta respectivă; nu vor lăsa în afara treptelor vârful sau călcâiul tălpii piciorului;
- Se va circula pe partea dreaptă a scarilor şi se va utiliza mâna curentă;
- La urcarea sau coborârea scărilor rulante de la Metrou, talpa se va sprijini în totalitate în spaţiul dintre trepte marcat de zimţii de îmbinare;
- La Metrou se vor respecta toate regulile afişate de Regie în trenuri şi staţii;
- Când lucrătorii/studenţii aşteptă tramvaiul pe refugiu nu au voie să coboare de pe acesta pe carosabil; de asemenea nu vor coborî de pe trotuar când se află în staţiile de autobuz sau troleibuz.
- În timpul iernii, ca urmare a depunerilor de zăpadă, polei, ghiaţă, se va circula cu atenţie pentru evitarea alunecărilor, căderii de la acelaşi nivel, căderii/alunecării pe scări etc.;
- Studenţii şi lucrătorii vor ocoli la o distanţă de 2m clădirile care prezintă ţurţuri pe streaşină.
- NU se parchează în curtea interioară dacă acoperişul are ţurţuri sau cantităţi considerabile de zăpadă.
2. Măsuri pentru evitarea accidentelor ca urmare a blocării uşilor şi a căilor de acces:
- uşile şi căile de acces trebuie să permită trecerea salariaţilor şi studenţilor sau/şi a mijloacelor de transport în condiţii de securitate şi să asigure evacuarea rapidă în caz de pericol;
- uşile vor fi vizibile, se vor deschide în sensul de evacuare şi vor fi menţinute permanent neblocate;
- pe uşile spaţiilor de lucru unde există pericol de expunere la agenţi chimici, fizici, fizico-chimici şi biologici vor fi amplasate indicatoare cu semnul pericolului existent;
3. Măsuri pentru evitarea accidentelor ca urmare a folosirii lifturilor defecte sau blocate:
- este interzis folosirea lifturilor defecte sau blocate;
- în cazul producerii defecţiunilor, lifturile vor fi oprite şi se va afişa pe uşile acestora indicatoare cu menţiunea "DEFECT" sau "BLOCAT", respectându- se aceste interdicţii;
- este interzisă utilizarea oricărui echipament tehnic care nu corespunde cerinţelor esenţiale europene sau standardelor româneşti în vigoare şi care nu are alăturat ,,Carte tehnică,, şi ,,Mod de utilizare,, în limba română.
4. Obligaţii privind cunoaştera şi exploatarea echipamentelor tehnice, a agenţilor chimici şi biologici:
- cunoaşterea părţilor periculoase ale echipamentelor tehnice exploatate, în funcţie de specificul activităţii; să aducă la cunoştinţa conducătorului activităţii de practică profesională orice defecţiune a unui echipament tehnic; să oprească lucrul la apariţia unui pericol iminent de producere a unui accident şi să-l informeze urgent pe acesta;
- folosirea dispozitivelor de protecţie a echipamentelor tehnice;
- cunoaşterea modului de intervenţie, în caz de avarie a echipamentului tehnic folosit (numai cu acordul conducătorului activităţii de practică profesională );
- cunoaşterea semnificaţiei tuturor sistemelor de avertizare, semnalizare, alarmare specifice locului de muncă, a marcajelor şi inscripţiilor afişate pe pereţii încăperilor, pe echipamente tehnice, ambalaje, etc., precum şi respectarea strictă a acestora;
- aplicarea măsurilor de prim ajutor, numai de persoane care cunosc procedurile de acordare a acestuia;
5. Măsuri pentru evitarea electrocutării pe timpul folosirii echipamentelor tehnice acţionate electric:
- este interzis intervenţia asupra instalaţiilor electrice(componente electrice) a studenţilor pe timpul activităţii de laborator; intervenţia se face numai de personal instruit şi autorizat (electricieni);
- verificarea cablurilor şi a conductorilor electrici din punct de vedere al izolaţiei;
- cablurile sau conductorii electrici care traversează căile de acces vor fi protejaţi împotriva deteriorărilor mecanice cu dispozitive adecvate;
- intervenţia asupra echipamentelor acţionate electric(reparaţii, reglări, montări, demontări de componente,etc.) se va face numai după scoaterera de sub tensiune şi verificarea lipsei de tensiune;
- se interzice conectarea echipamentelor tehnice acţionate electric la prize defecte sau fără legătură la pământ;
- înlocuirea siguranţelor la instalaţiile electrice se va face numai de personal autorizat în acest scop;
- se interzice descompletarea echipamentului electroizolant(podeţe, grătare, covoare electroizolante, etc.) aferente echipamentelor acţionate electric;
- se vor respecta cerinţele HOTĂRÂRE Nr. 1146 din 30 august 2006 privind cerinţele minime de securitate şi sănătate pentru utilizarea în muncă de către lucrători a echipamentelor de muncă,
« 3.3.2.
3.3.2.1. La instalaţiile şi echipamentele de muncă electrice, pentru protecţia împotriva electrocutării prin atingere directă trebuie să se aplice măsuri tehnice, completate cu măsuri organizatorice.
3.3.2.2. Pentru protecţia împotriva electrocutării prin atingere directă trebuie să fie realizate următoarele măsuri tehnice:
b) închideri în carcase sau acoperiri cu învelişuri exterioare;
f) utilizarea de dispozitive speciale pentru legări la pământ şi în scurtcircuit;
h) alimentarea la tensiune foarte joasă (redusă) de protecţie;
i) egalizarea potenţialelor şi izolarea faţă de pământ a platformei de lucru.
3.3.2.3. Pentru protecţia împotriva electrocutării prin atingere directă trebuie să fie realizate următoarele măsuri organizatorice:
a) executarea intervenţiilor la instalaţiile electrice (depanări, reparări, racordări etc.) trebuie să se facă numai de către personal calificat în meseria de electrician, autorizat şi instruit pentru lucrul respectiv;
b) executarea intervenţiilor în baza uneia din formele de lucru;
c) delimitarea materială a locului de muncă (îngrădire);
f) organizarea şi executarea verificărilor periodice ale măsurilor tehnice de protecţie împotriva atingerilor directe.
3.3.2.4. La instalaţiile, utilajele, echipamentele şi aparatele care utilizează energie electrică intervenţiile sunt permise numai în baza următoarelor forme de lucru:
3.3.3.1. La instalaţiile şi echipamentele de muncă electrice, pentru protecţia împotriva electrocutării prin atingere indirectă trebuie să se realizeze şi să se aplice numai măsuri şi mijloace de protecţie tehnice, fiind interzise înlocuirea măsurilor şi mijloacelor tehnice de protecţie cu măsuri de protecţie organizatorice. Pentru evitarea electrocutării prin atingere indirectă trebuie aplicată o măsură de protecţie principală, care să asigure protecţia în orice condiţii, şi o măsură de protecţie suplimentară, care să asigure protecţia în cazul deteriorării protecţiei principale. Cele două măsuri de protecţie trebuie alese astfel încât să nu se anuleze una pe cealaltă.
3.3.3.2. Pentru protecţia împotriva atingerii indirecte trebuie să fie realizate următoarele măsuri tehnice:
g) egalizarea şi/sau dirijarea potenţialelor;
3.3.3.3. Este interzisă folosirea drept protecţie principală a măsurilor indicate la pct. 3.3.3.2 lit. e), g), h) şi i).
3.3.3.4. Fac excepţie instalaţiile electrice casnice, la care deconectarea automată la curenţi de defect poate constitui mijloc principal de protecţie, şi stâlpii liniilor electrice aeriene de joasă tensiune, la care dirijarea distribuţiei potenţialelor constituie mijloc principal de protecţie.
3.3.4. La instalaţiile şi echipamentele electrice de înaltă tensiune, sistemul de protecţie împotriva electrocutării prin atingere indirectă trebuie să se realizeze prin legarea la pământ de protecţie, care este măsură obligatorie, cumulat cu alte măsuri de protecţie.
3.3.5.1. Instalaţiile şi echipamentele electrice trebuie să fie alese cu grad corespunzător de protecţie în funcţie de zonele cu atmosferă potenţial explozivă.
3.3.5.2. Zonarea trebuie să se efectueze de către proiectantul instalaţiilor şi echipamentelor electrice, la cererea beneficiarului.
3.3.6. La instalaţiile şi echipamentele de muncă electrice, valorile de calcul, precum şi limitele admise ale curenţilor prin corpul omului, ale impedanţei electrice a corpului uman, ale tensiunilor de atingere şi de pas şi ale tensiunilor de lucru trebuie să fie în conformitate cu regulile tehnice aplicabile.
3.3.7. Reţelele izolate faţă de pământ trebuie să fie prevăzute cu protecţie automată prin controlul rezistenţei de izolaţie, care să semnalizeze şi/sau să deconecteze în cazul punerii la pământ. Reţelele electrice din locurile de muncă cu risc de incendiu şi explozie, precum şi cele din depozitele de explozivi sau carburanţi trebuie prevăzute cu dispozitive care să asigure protecţia automată la curenţi de defect (PACD).
3.3.8. La instalaţiile de înaltă tensiune trebuie să fie prevăzute blocări mecanice sau electrice, astfel încât deschiderea carcaselor şi a îngrădirilor de protecţie să fie posibilă numai după scoaterea de sub tensiune a echipamentului electric respectiv, iar manevrarea dispozitivului de blocare trebuie să poată fi făcută numai cu o sculă specială.
3.3.9. Pentru ca deservirea, întreţinerea şi repararea instalaţiilor şi echipamentelor de muncă electrice să se poată efectua fără pericol, trebuie să se prevadă, încă din faza de proiectare, execuţie şi montaj, distanţe, spaţii şi/sau îngrădiri de protecţie în jurul acestora.»
6. Măsuri ce trebuie respectate pe timpul expunerii la agenţi fizici, chimici, fizico-chimici şi biologici:
- cunoasterea agentilor chimici si biologici cu care se lucreaza conform HOTĂRÂRE Nr. 1218 din 6 septembrie 2006 privind stabilirea cerinţelor minime de securitate şi sănătate în muncă pentru asigurarea protecţiei lucrătorilor împotriva riscurilor legate de prezenţa agenţilor chimici, şi HOTĂRÂRE nr. 1092 din 16 august 2006 privind protecţia lucrătorilor împotriva riscurilor legate de expunerea la agenţi biologici în muncă;
- cunoaşterea şi respectarea instrucţiunilor de folosire/manipulare a acestora;
- amplasarea tăbliţelor avertizoare cu semnele specifice pentru pericol chimic, biologic, de incendiu şi radiaţii, în locurile unde este un astfel de risc conform HOTĂRÂRE nr. 971 din 26 iulie 2006 privind cerinţele minime pentru semnalizarea de securitate şi/sau de sănătate la locul de muncă;
- reducerea la minim a numărului de angajati/studenţi expuşi sau care pot fi expuşi;
- reducerea la minim a duratei şi intensităţii de expunere;
- este obligatorie spălarea mâinilor cu apă şi săpun înainte de servirea mesei, fumat, etc.;
- este interzis spălarea mâinilor şi a EIP cu substanţe inflamabile;
7. Măsuri pentru evitarea accidentelor ca urmare a amenajării incorecte a frontului de lucru în ceea ce priveşte repartizarea echipamentelor tehnice, mobilierului, dimensionarea şi stabilirea incorectă a căilor de acces pentru libera trecere sau evacuare în caz de pericol:
- laboratorul va fi menţinut în permanenţă curat;
- mobilierul şi echipamentele tehnice (schele şi scări acolo unde este cazul) va fi astfel montat(aşezat), încât să nu prezinte înclinări, deformări şi să asigure libera trecere pe căile de acces;
- echipamentele tehnice vor fi amplasate astfel încât gabaritul lor funcţional maxim să nu intersecteze căile de circulaţie / acces pentru a pune în pericol salariaţii/studenţii;
- înainte de începerea lucrului, cel ce montează echipamentele tehnice şi/sau coordonatorul activităţii de practică profesională va semna un proces verbal prin care certifică montarea corectă a echipamentelor folosite.
8. Măsuri necesare a unui iluminat corespunzător în laboratoare:
- iluminatul laboratoarelor/spaţiilor de lucru se va realiza cu lumină naturală şi/sau lumină artificială;
- se va asigura o iluminare uniformă a planului de lucru a fiecărui student;
- vor fi respectate nivelurile de iluminare prevăzute în legislatia de specialitate.
9. Măsuri pentru protejarea sistemului auditiv datorită zgomotului produs de echipamentele tehnice:
- izolarea surselor de zgomot prin amplasarea de ecrane fonoizolante sau încarcasarea fonoizolantă a echipamentelor tehnice care produc zgomote peste limitele admise;
- utilizarea obligatorie a echipamentului de protecţie adecvat (antifoane, căşti);
- amplasarea de panouri la intrarea sau în incinta locului de muncă care să avertizeze că este necesar şi obligatoriu utilizarea echipamentului individual de protecţie adecvat;
- respectarea Normelor în vigoare privind nivelurile de zgomot admise.
10. Măsuri obligatorii pe timpul manipulării, transportului prin purtare şi cu mijloace nemecanizate, depozitării materialelor pentru evitarea vătămării şi afecţiunilor corporale:
- materialele manipulate şi transportate manual să respecte cerinţele minime prezentate în HOTĂRÂRE nr. 1051 din 9 august 2006 privind cerinţele minime de securitate şi sănătate pentru manipularea manuală a maselor care prezintă riscuri pentru lucrători, în special de afecţiuni dorsolombare
- pe timpul manipulării, transportului şi depozitării, salariatul/studentul trebuie să aibă vizibilitate;
- pentru fiecare material manipulat sau transportat se va stabili numărul de persoane necesar;
- nu se vor transporta materiale care nu au sisteme de prindere corespunzătoare;
- dacă se manipulează sau se transportă 2 sau mai multe materiale în acelaşi timp, acestea vor fi fixate între ele corespunzător;
- obiectele aflate în cutii, lăzi, etc., trebuiesc fixate între ele corespunzător;
- depozitarea materialelor pe rafturi se face în aşa fel încât să nu fie posibilă căderea lor, iar masa materialelor depozitate să nu depăşească sarcina maximă admisă suportată de raft;
- scoaterea materialelor din stivă/raft se va face astfel încât să se evite prăbuşirea stivei sau a materialelor de pe raft;
- stivele vor fi constituite din materiale din aceleaşi forme, dimensiuni sau din ambalaje de acelaşi tip şi dimensiuni.
11. Măsuri obligatorii pentru montare şi folosirea corectă a scărilor şi schelelor pentru lucru la înălţime
- Lucrul la înălţime trebuie să se desfăşoare numai sub supraveghere. În funcţie de complexitatea lucrărilor şi a gradului de periculozitate existent, persoana desemnată pentru supraveghere este conducătorul locului de muncă sau conducătorul lucrărilor respective, sau altă persoană desemnată, echivalentă ca funcţie .Înainte de începerea lucrului, persoana desemnată cu supravegherea activităţii trebuie să verifice dacă au fost asigurate toate măsurile de securitate necesară pentru prevenirea accidentării şi îmbolnăvirii lucrătorilor.
- Dacă în timpul lucrului la înălţime se produc în mod neaşteptat emanaţii nocive (toxice sau inflamatorii), lucrările trebuie oprite imediat iar lucrătorii trebuie evacuaţi luându-se toate măsurile de evitare a accidentelor şi a incendiilor, până la îndepărtarea cauzelor care au provocat apariţia emanaţiilor.
- Locurile de muncă amplasate la înălţime şi căile de acces la şi de la aceste locuri de muncă, trebuie marcate şi semnalizate atât ziua cât şi noaptea, în conformitate cu standardele în vigoare. Din zona de siguranţă, se vor evacua sau proteja echipamentele tehnice, care pot fi afectate de eventuale căderi de obiecte de la înălţime.
- Pentru evitarea deplasărilor longitudinale şi transversale, rampele se acces trebuie fixate pe reazeme special prevăzute. În cazul în care rampele de acces trec peste goluri, trebui să aibă obligatoriu balustrade solide, bine fixate pe podină, pe ambele părţi ale rampei.
- Când se lucrează la o înălţime mai mare de 2 m, în locurile cu circulaţie intensă sau pardoseli alunecoase, la baza scării trebuie să stea un lucrător care va asigura stabilitatea scării. La sol se va asigura o zonă de protecţie, avertizată vizibil, cu o suprafaţă stabilită în funcţie de înălţimea maximă de lucru, accesul oricărei persoane străine în zonă fiind interzis.
- lucrul la înălţime se va face în conformitate cu HOTĂRÂRE Nr. 1146 din 30 august 2006 privind cerinţele minime de securitate şi sănătate pentru utilizarea în muncă de către lucrători a echipamentelor de muncă, cap. IV
« 4.1. Dispoziţii generale
4.1.1.1. Dacă, în aplicarea prevederilor art. 7 din Legea securităţii şi sănătăţii în muncă nr. 319/2006 şi ale art. 3 din hotărâre, lucrările temporare la înălţime nu pot să fie executate de o manieră sigură şi în condiţii ergonomice adecvate de pe o suprafaţă adecvată, trebuie să fie alese cele mai potrivite echipamente de muncă pentru a se asigura şi a se menţine condiţii de muncă sigure. Trebuie să se acorde prioritate măsurilor de protecţie colectivă în raport cu măsurile de protecţie individuală. Dimensionarea echipamentului de muncă trebuie să fie adaptată la natura lucrărilor care urmează să fie executate şi a constrângerilor previzibile şi să permită circulaţia fără pericol.
4.1.1.2. Cel mai potrivit mijloc de acces la posturile de lucru temporare la înălţime trebuie să fie ales în funcţie de frecvenţa de circulaţie, de înălţimea la care trebuie să se ajungă şi de durata de utilizare. Alegerea făcută trebuie să permită evacuarea în caz de pericol iminent. Trecerea, într-un sens sau în altul, între mijlocul de acces şi platforme, planşee sau pasarele nu trebuie să creeze riscuri suplimentare de cădere.
4.1.2. Scările nu pot să fie utilizate ca posturi de lucru la înălţime decât în condiţiile în care sau ţinând cont de pct. 4.1.1 utilizarea altor echipamente de muncă mai sigure nu se justifică din cauza nivelului redus de risc şi din cauza fie a duratei scurte de utilizare, fie a caracteristicilor existente ale locului de muncă respectiv, care nu se pot modifica de către angajator.
4.1.3. Tehnicile de acces şi de poziţionare cu ajutorul frânghiilor nu pot să fie utilizate decât în condiţiile în care, ţinând seama de evaluarea riscului, lucrarea în cauză poate să fie executată de o manieră sigură şi în care utilizarea unui alt echipament de muncă mai sigur nu este justificată. Ţinându-se cont de evaluarea riscului şi în special în funcţie de durata lucrărilor şi de constrângerile de natură ergonomică, trebuie să fie prevăzut un scaun dotat cu accesoriile corespunzătoare.
4.1.4. În funcţie de tipul de echipament de muncă selectat pe baza dispoziţiilor punctelor precedente, trebuie să fie luate măsurile adecvate de reducere a riscurilor pentru lucrători, inerente respectivului tip de echipament. Dacă este necesar trebuie să fie prevăzută instalarea dispozitivelor de protecţie împotriva căderilor. Aceste dispozitive trebuie să aibă o structură corespunzătoare şi să fie suficient de solide pentru a împiedica sau opri căderile de la înălţime şi a preveni, în măsura în care este posibil, rănirea corporală a lucrătorilor. Dispozitivele de protecţie colectivă pentru evitarea căderilor nu pot să fie întrerupte decât în punctele de acces ale unei schele sau ale unei scări.
4.1.5. Când executarea unei anumite lucrări necesită îndepărtarea temporară a unui dispozitiv de protecţie colectivă împotriva căderilor, trebuie să se ia măsuri de securitate compensatorii eficiente. Lucrarea nu poate să fie efectuată fără adoptarea prealabilă a acestor măsuri. Odată ce lucrarea respectivă este terminată, definitiv sau temporar, dispozitivele de protecţie colectivă trebuie să fie remontate pentru a se evita căderile.
4.1.6. Lucrările temporare la înălţime pot să fie efectuate numai atunci când condiţiile meteorologice nu periclitează securitatea şi sănătatea lucrătorilor.
4.2. Dispoziţii specifice de utilizare a scărilor
4.2.1. Scările trebuie să fie amplasate de aşa manieră încât să se asigure stabilitatea lor în timpul utilizării. Scările portabile se sprijină pe un suport stabil, rezistent, de dimensiuni adecvate şi imobil, astfel încât treptele să rămână în poziţie orizontală. Scările suspendate sunt fixate de o manieră sigură şi, cu excepţia scărilor din frânghie, în aşa fel încât să nu poată fi deplasate şi să fie evitate orice mişcări de balans.
4.2.2. Alunecarea picioarelor scărilor portabile trebuie să fie împiedicată în timpul utilizării fie prin fixarea părţii superioare sau inferioare a lonjeroanelor, fie prin dispozitive antiderapante sau prin orice alte soluţii cu eficacitate echivalentă. Scările de acces trebuie să fie de o lungime suficientă, astfel încât acestea să se prelungească dincolo de nivelul de acces, cu excepţia cazului în care au fost luate alte măsuri pentru a se garanta o fixare sigură. Scările compuse din mai multe elemente asamblate, cum ar fi scările articulate sau scările culisante, trebuie să fie utilizate de aşa manieră încât imobilizarea diferitelor elemente unele în raport de altele să fie asigurată. Scările mobile trebuie să fie imobilizate înainte de urcarea pe acestea.
4.2.3. Scările trebuie să fie utilizate de aşa manieră încât să permită lucrătorilor să dispună, în orice moment, de o prindere cu mâna şi de un sprijin sigur. În special, dacă o greutate trebuie transportată manual pe scară, aceasta nu trebuie să împiedice menţinerea unei prinderi cu mâna sigure.
4.3.1. Atunci când breviarul de calcul al schelei alese nu este disponibil sau când configuraţiile structurale avute în vedere nu sunt prevăzute de acesta, trebuie să fie realizat un calcul de rezistenţă şi de stabilitate, cu excepţia cazului în care schela este asamblată în conformitate cu o configuraţie standard general recunoscută.
4.3.2. În funcţie de complexitatea schelei alese, un plan de montare, de utilizare şi de demontare trebuie să fie întocmit de către o persoană competentă. Acest plan poate avea forma unui plan general, completat cu elemente referitoare la detaliile specifice ale schelei în cauză.
4.3.3. Elementele de sprijin ale unei schele trebuie să fie protejate împotriva pericolului de alunecare fie prin fixare pe suprafaţa de sprijin, fie printr-un dispozitiv antiderapant sau alt mijloc cu eficacitate echivalentă, iar suprafaţa de sprijin trebuie să aibă o capacitate portantă suficientă. Stabilitatea schelei trebuie să fie asigurată. Deplasarea inopinată a schelelor mobile în timpul lucrului la înălţime trebuie să fie prevenită prin intermediul dispozitivelor adecvate.
4.3.4. Dimensiunile, forma şi dispunerea planşeelor unei schele trebuie să fie adecvate naturii lucrării care urmează să fie executată şi adaptate la sarcinile ce urmează a fi suportate şi să permită lucrul şi circulaţia de o manieră sigură. Planşeele unei schele trebuie să fie montate de aşa manieră încât componentele să nu poată să se deplaseze în cazul unei utilizări normale. Niciun gol periculos nu trebuie să existe între componentele planşeelor şi dispozitivele verticale de protecţie colectivă împotriva căderii.
4.3.5. Atunci când anumite părţi ale unei schele nu sunt gata de întrebuinţare, ca de exemplu în timpul montării, demontării sau modificărilor, aceste părţi trebuie semnalizate cu ajutorul unor semnale de avertizare a pericolului general, în conformitate cu dispoziţiile naţionale care transpun Directiva 92/58/CEE, şi trebuie delimitate în mod corespunzător prin obstacole fizice care să împiedice accesul în zona periculoasă.
4.3.6.1. Schelele nu pot să fie montate, demontate sau modificate substanţial decât sub supravegherea unei persoane competente şi de către lucrători care au fost instruiţi adecvat şi conform operaţiilor avute în vedere, care se referă la riscurile specifice în conformitate cu art. 10 din hotărâre, şi vizând în special:
a) înţelegerea planului de montare, de demontare şi de modificare a schelei în cauză;
b) securitatea în timpul montajului, al demontajului şi al modificării schelei în cauză;
c) măsurile de prevenire a riscurilor de cădere a persoanelor sau a obiectelor;
d) măsurile de securitate în cazul schimbării condiţiilor meteorologice care ar putea afecta negativ securitatea schelei în cauză;
4.3.6.2. Persoana care supraveghează şi lucrătorii implicaţi trebuie să aibă la dispoziţie planul de montare, de utilizare şi de demontare menţionat la pct. 4.3.2, în special orice instrucţiuni pe care le-ar putea cuprinde.
4.4. Dispoziţii specifice de utilizare a tehnicilor de acces şi de poziţionare cu ajutorul frânghiilor
4.4.1. La utilizarea tehnicilor de acces şi de poziţionare cu ajutorul frânghiilor trebuie respectate următoarele condiţii:
a) sistemul trebuie să cuprindă cel puţin două frânghii ancorate separat, una constituind mijlocul de acces, de coborâre şi de sprijin (frânghia de lucru), iar cealaltă, mijlocul de asigurare (frânghia de securitate);
b) lucrătorii trebuie să fie dotaţi cu o centură complexă adecvată, să o utilizeze şi să fie legaţi prin intermediul acesteia de frânghia de securitate;
c) frânghia de lucru trebuie să fie prevăzută cu un mecanism de coborâre sau de urcare sigur şi să cuprindă un sistem autoblocant care să împiedice căderea utilizatorului în cazul în care acesta pierde controlul mişcărilor. Frânghia de securitate trebuie să fie echipată cu un dispozitiv mobil de oprire a căderii, care însoţeşte lucrătorul în timpul deplasării;
d) uneltele şi celelalte accesorii pe care le utilizează un lucrător trebuie să fie legate de centura complexă sau de scaunul lucrătorului ori să fie ataşate printr-un alt mijloc adecvat;
e) lucrul trebuie să fie corect organizat şi supravegheat, astfel încât lucrătorul să poată să primească imediat primul ajutor în caz de accident;
f) lucrătorii în cauză trebuie, în conformitate cu art. 10 din hotărâre, să beneficieze de o instruire adecvată şi specifică operaţiilor avute în vedere, în special în privinţa procedurilor de salvare.
4.4.2. În condiţii excepţionale în care, ţinând cont de evaluarea riscurilor, utilizarea unei a doua frânghii ar conduce la un lucru mai periculos, poate fi permisă utilizarea unei singure frânghii în condiţiile în care au fost luate măsurile adecvate pentru asigurarea securităţii, în conformitate cu legislaţia şi/sau cu practicile naţionale. »
2. bara orizontala
3. bara diagonala
4. platforma de aluminiu cu chepeng
5. plataforma metalica
6. balustrada laterala
8. cadru suplimentar
9. balustrada dubla pentru picior
10. balustrada frontala
11. scripete mobil
12. extensie platforma
14. picior reglabil cu placa
15. teava cu zavor
16. stift de siguranta
- Cadrele si accesoriile sunt fabricate din otel de inalta calitate, din teava cu diametrul de 42 mm si grosimea peretelui de 2mm.
- Treptele scarilor sunt din otel de 25 x 1,8 mm. Se asambleaza cu diagonale si bare orizontale de 25 si 29 mm.
- Permit montarea diverselor accesorii, cum ar fi fuste de protectie, balustrade de protectie si platforme de aluminiu cu chepeng incorporat, pentru a facilita accesul in interiorul schelei.
Ghid schele metalice
MODEL FER 48 EUROPEO
UNE-EN 12810 • EN 12811 • UNE-EN 39
- Sistemul modular FER 48 EUROPEO este fabricat din teava de inalta calitate cu diametrul de 48 mm.
- Barele metalice orizontale si diagonalele sunt din teava cu diametrul de 42 mm galvanizat la cald
- O gama larga de accesorii pentru o activitate usoara si sigura: bare de mana, cuplaje fixe si rotitoare (Norma EN-74) etc.
- Platforme antiderapante din otel sau aluminiu, clasele 3 si 5.
- Protectie cu vopsea epoxidica, prin zincare sau galvanizare la cald.
- Asamblare rapida si usoara prin sistemul de conectare gravitational.
Plasati picioarele reglabile pe sol si verificati verticalitatea si orizontalitatea.
Montati modulele schelei pe picioarele reglabile si fixati-le cu bare orizontale si diagonale.
Montati platformele si cuplati-le cu cadrele prin stifturile de siguranta. Pentru accesul la nivelele superioare ale schelei, folositi platforme de aluminiu cu chepeng.
Montati fustele orizontal se transversale pentru a preveni caderea obiectelor mici.
Montati barele de mana pe partea exterioara a schelei, acolo unde nu se lucreaza.
Verificati intreaga structura si folositi sistemele de ancorare a schelei la fatada: tevi cu carlig erc. Ancorele trebuie montate la o distanta maxima de 4 metri pe verticala intre ele si 6 metri pe orizontala.
Cand structura a atins inaltimea necesara, montati elementele terminale (cadre suplimentare, capete de balustrada etc.).
Schela profesionala MILLENIUM din aliaj usor de aluminiu; conceput pentru utilizare profesionala si pentru bricolaj. Construit din module de 2,1 m si de 0,90 m pentru o înaltime maxima de lucru de 10,18 m este ideala pentru lucrari de zugravit si întretinere. Este construita dintr-un aliaj foarte usor din aluminiu tubular ? 42 mm cu trepte striate anti-alunecare.Este alcatuita din foarte putine elemente care o fac usoara, de dimensiuni reduse în timpul transportului si usor de montat în putine minute si fara sa fie nevoie de scule.
Dimensiuni Modul A(fara Baza): m 1,60x0,80
Dimensiuni Modul B (cu Baza): m 1,70x1,30
Plan de lucru complet: m 1,40x0,60 (Kg 12,5)
Greutate Kit 4 nivelatoare (optional): 1,6 Kg (0,4 Kg fiecare)
Capacitate de nivelare de la 0 la 20 cm
Capacitate: Kg 200/mp (inclusiv 2 persoane)
Pas trepte striate: cm 30
Roti cu frâna: ? 125
12. Măsuri privind utilizarea echipamentelor de protecţie individuală corespunzătoare
- echipamentele de proecţie individuală vor respecta cerinţele HOTĂRÂRII nr. 1048 din 9 august 2006 privind cerinţele minime de securitate şi sănătate pentru utilizarea de către lucrători a echipamentelor individuale de protecţie la locul de muncă
- Componenţa echipamentului individual de protecţie pentru lucrul la înălţime se va stabili şi se va acorda în funcţie de domeniul de activitate, complexitatea tehnologiei aplicate, specificul condiţiilor de muncă şi conform H.G. 1048 / 2006 . Este interzisă utilizarea echipamentelor individuale de protecţie care nu sunt realizate şi certificate în conformitate cu standardele şi normativele de echipamente de protecţie în vigoare. Echipamentul individual de protecţie specific eliminării pericolului căderii în gol trebuie suplimentat, de la caz la caz, cu echipament individual de protecţie pentru combaterea riscurilor de accidentare şi îmbolnăviri profesionale, specific activităţilor desfăşurate la înălţime.
13. Măsuri privind cunoaşterea utilizării corespunzătoare a ustensilelor de mână;
- Uneltele/ ustensile, aparatele, echipamentele manuale se vor folosi de către studenţi numai după o demonstraţie practică a profesorului coordonator sau specialistului în domeniu practicii profesionale, în conformitate cu modul de utilizare expus de producător.
Coordonator activităţi ssm,
Ing. Mariana Lăzărean
- acestea sunt măsuri şi obligaţii cu caracter general;
- dacă în cadrul activităţilor practicii profesionale sunt identificate măsuri şi obligaţii specifice în vederea evităţii accidentelor sau îmbolnăvirilor în timpul practicii profesionale, acestea trebuie nominalizate şi exemplificate studenţilor în cadrul instructajului de securitate şi sănătate în muncă (protecţia muncii) .